stanford-oval/wikipedia huggingface dataset:
Harold Rosson
Aiheesta muualla

Harold Rosson Internet Movie Databasessa. (englanniksi)
Harold Rosson Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Puola 
Henkilöt:  Deutsche Biographie  Elonet 
Muut:  Europeana  IdRef
Forrest Towns

| Mitalit | Mitalit | Mitalit |  |
| --- | --- | --- | --- |
|  Forrest Towns |  Forrest Towns |  Forrest Towns |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | 110 m aidat |  |
Forrest Grady Towns (6. helmikuuta 1914 Fitzgerald, Georgia – 9. huhtikuuta 1991 Athens, Georgia) oli yhdysvaltalainen aitajuoksija ja olympiavoittaja.
Forrest Towns teki läpilyöntinsä pika-aidoissa voittamalla Yhdysvaltain juniorimestaruuden 1935 ajalla 14,4 – tosin myötätuulessa. Yliopistojen mestaruuskilpailuissa Chicagossa 19. kesäkuuta 1936 hän juoksi uuden 110 metrin aitojen maailmanennätyksen 14,1.
Berliinin olympiakisoissa 1936 Towns voitti 110 metrin aitojen kultaa ajalla 14,2. Välierän hän oli voittanut maailmanennätystään sivuavalla ajalla 14,1. Kisojen jälkeen 27. elokuuta Oslossa Towns paransi ME-aikaa ennätykselliset 0,4 sekuntia juostessaan ajan 13,7. Se hyväksyttiin viralliseksi ennätykseksi vajaan kahden vuoden puntaroinnin jälkeen, ja se alitettiin vasta lähes 14 vuoden kuluttua. Vuonna 1937 Towns lopetti juoksu-uransa 23-vuotiaana.
Jochen Rindt

| Jochen Rindt |
| --- | --- |

Henkilötiedot
Koko nimi:  Karl Jochen Rindt
Syntynyt: 18. huhtikuuta 1942 Mainz, Saksa
Kuollut: 5. syyskuuta 1970 (28 vuotta) Monza, Italia
Kansalaisuus:   Itävalta (kilpailulisenssi)  Saksa (kansalaisuus)
Formula 1 -ura
Aktiivivuodet:  1964–1970
Talli(t):  Cooper, Brabham, Lotus
Kilpailuja:  62
Maailman­mestaruuksia:  1 (1970)
Voittoja:  6
Palkintosijoja:  13
Paalupaikkoja:  10
Nopeimpia kierroksia:  3
MM-pisteitä:  107 (109)
Ensimmäinen kilpailu:  Itävallan GP 1964
Ensimmäinen voitto:  Yhdysvaltain GP 1969
Viimeinen voitto:  Saksan GP 1970
Viimeinen kilpailu:  Italian GP 1970
Karl Jochen Rindt (18. huhtikuuta 1942 Mainz, Saksa – 5. syyskuuta 1970 Monza, Italia) oli saksalainen Itävaltaa edustanut kilpa-ajaja. Hän on Formula 1 -historian ainoa kuljettaja, joka on voittanut maailmanmestaruuden kuolemansa jälkeen.
Rindt voitti Le Mansin 24 tunnin ajon vuonna 1965 Masten Gregoryn kanssa. Rindtin lisäksi vain Mike Hawthorn, Phil Hill, Graham Hill ja Fernando Alonso ovat voittaneet sekä F1-mestaruuden että Le Mansin 24 tunnin ajon.
Nuoruus

Jochen Rindt jäi orvoksi jo pikkulapsena, kun hänen molemmat vanhempansa kuolivat toisen maailmansodan pommituksissa Hampurissa vuonna 1943. Hänen Grazissa Itävallassa asuneet isovanhempansa adoptoivat hänet, ja Jochen muutti heidän luokseen.
Rindt osallistui kouluaikoinaan hiihtokilpailuihin, ja häneltä murtui kahdesti raaja. Hän päätti vaihtaa hiihdon moottoriajoneuvoilla kilpailemiseen. Aluksi hän ajeli mopolla ja myöhemmin motocross-pyörällä. Saatuaan ajokortin Rindt joutui ajotapansa vuoksi usein poliisin kanssa tekemisiin. Hänet erotettiin useasta yksityiskoulusta kapinallisen käytöksen takia. Rindt ryhtyi harrastamaan kilpa-autoilua ja kilpaili Formula Junior Cooper -sarjassa vuonna 1963. Rindtin nuoruuden esikuva oli saksalainen kilpa-autoilija Wolfgang von Trips, joka kuoli Monzan radalla vuonna 1961.
Ura

Jochen Rindt ponnahti kansainväliseen tietoisuuteen Britannian Formula 2 -sarjassa vuonna 1964, kun hän toisessa kilpailussaan voitti lyömättömänä pidetyn britin Graham Hillin. Jo sitä ennen hän oli ehtinyt kerätä voittoja useissa pikkuformuloiden luokissa.
Ura > Formula 2

Rindt voitti eniten kilpailuja Euroopan Formula 2 -sarjassa vuonna 1967, mutta mestaruuden vei Jacky Ickx. FIA oli sarjan säännöissä huomioinut kokeneempien kuljettajien osallistumisen ja luokitellut kuljettajat pystyivät osallistumaan kilpailuihin, mutta eivät voineet kilpailla sarjan mestaruudesta.
Ura > Formula 1

Ajajan lahjoistaan huolimatta Rindt ehti kiertää F1-sarjaa vuodesta 1964 pitkään ennen kuin hän vihdoin sai kilpailukykyisen auton alleen kaudelle 1969 siirryttyään Lotus-talliin; tosin hän oli jo Cooper-tallissa kaudella 1966 sijoittunut MM-sarjassa kolmanneksi. Ensimmäisellä Lotus-kaudellaan Rindt saavutti 22 pistettä ja kuljettajien sarjan neljännen tilan.
Kaudella 1970 Rindt ehti voittaa viidesti ja hankkia tavoittamattoman johdon MM-sarjassa ennen kuin hän kuoli Italian GP:n harjoituksissa sattuneen ulosajon seurauksena Monzassa.
Ura > Ura urheiluautoilla

Rindt menestyi myös urheiluautoluokissa. Hänellä on muun muassa Le Mansin 24 tunnin ajon voitto vuodelta 1965.
Kuolema

Rindt kuoli kesken kauden 1970, kun hän ajoi ulos jarruakselin katkettua Monzan radalla Italian GP:n harjoituksissa. Onnettomuus sattui ennen radan viimeistä mutkaa, Parabolicaa. Kauden päätteeksi Rindtin suomalainen leski Nina Rindt (o.s. Lincoln) vastaanotti edesmenneen miehensä puolesta maailmanmestarin palkinnon.
Rindt haudattiin Grazin kaupunkiin.
Saavutukset vuosittain

Jochen Rindtin autourheilusaavutukset vuosittain:
1962: Ensimmäiset autourheilukilpailut Alfa Romeolla.
1963: Osallistuu Formula Junior -kilpailuihin, ensimmäinen suuri voitto Italian Cesenaticossa.
1964: Voittaa Formula 2:ssa maailman huiput. Ensiesiintyminen Formula 1:ssä Itävallan GP-ajoissa Zeltwegissä.
1965: Tehdassopimus Cooperin kanssa F1:ssä, voittaa Le Mansin 24 tunnin ajon Masten Gregoryn kanssa. F1 MM-taulukossa kolmastoista.
1966: Kolmas F1 MM-taulukossa.
1967: Voittaa Formula 2:n Euroopan mestaruuden, F1:ssä yhdestoista.
1968: Siirtyy Brabhamille ja päätyy F1 MM-taulukossa kahdenneksitoista.
1969: Sopimus Lotuksen kanssa F1:ssä, ensimmäinen voitto Watking Glenissä ja sijoittuu neljänneksi MM-taulukossa. Tunnetaan nopeimpana F1-ajajana.
1970: F1-voitot; Monacossa, Zandvoortissa, Clermont-Ferrandissa, Brands Hatchissa, Hockenheimissa. Johtaa ylivoimaisesti MM-pisteissä ja voittaa F1-mestaruuden. Kuolee Monzan Parabolica-kaarteessa (nykyisin ’Curva Alboreto’), kun Lotus riistäytyy ohjauksesta 5. syyskuuta 1970 viimeisissä harjoituksissa.
Formula 1:n MM-sarjan kilpailujen tulokset

Lihavointi tarkoittaa paalupaikkaa ja kursivointi nopeinta kierrosta.
| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1964 | Rob Walker Racing Team | Brabham BT11 | BRM V8 | MON  | NED  | BEL  | FRA  | GBR  | GER  | AUT Kesk. | ITA  | USA  | MEX  |  |  |  | - | 0 |
| 1965 | Cooper Car Company | Cooper T73 | Climax V8 | RSA Kesk. |  |  |  |  |  |  |  |  |  |  |  |  | 13. | 4 |
| 1965 | Cooper Car Company | Cooper T77 | Climax V8 |  | MON DNQ | BEL 11 | FRA Kesk. | GBR 14 | NED Kesk. | GER 4 | ITA 8 | USA  6 | MEX Kesk. |  |  |  | 13. | 4 |
| 1966 | Cooper Car Company | Cooper T81 | Maserati V12 | MON Kesk. | BEL 2 | FRA 4 | GBR 5 | NED Kesk. | GER 3 | ITA 4 | USA 2 | MEX Kesk. |  |  |  |  | 3. | 22 (24) |
| 1967 | Cooper Car Company | Cooper T81 | Maserati V12 | RSA Kesk. | MON Kesk. |  |  |  |  |  | CAN Kesk. |  |  |  |  |  | 13. | 6 |
| 1967 | Cooper Car Company | Cooper T81B | Maserati V12 |  |  | NED Kesk. | BEL 4 | FRA Kesk. |  |  |  |  | USA Kesk. | MEX  |  |  | 13. | 6 |
| 1967 | Cooper Car Company | Cooper T86 | Maserati V12 |  |  |  |  |  | GBR Kesk. | GER Kesk. |  | ITA 4 |  |  |  |  | 13. | 6 |
| 1968 | Brabham Racing Organisation | Brabham BT24 | Repco V8 | RSA 3 | ESP Kesk. | MON Kesk. |  |  |  |  |  |  |  |  |  |  | 12. | 8 |
| 1968 | Brabham Racing Organisation | Brabham BT26 | Repco V8 |  |  |  | BEL Kesk. | NED Kesk. | FRA Kesk. | GBR Kesk. | GER 3 | ITA  Kesk. | CAN Kesk. | USA Kesk. | MEX Kesk. |  | 12. | 8 |
| 1969 | Gold Leaf Team Lotus | Lotus 49B | Ford V8 | RSA Kesk. | ESP Kesk. | MON  | NED Kesk. | FRA Kesk. | GBR 4 | GER Kesk. | ITA 2 | CAN 3 | USA 1 | MEX Kesk. |  |  | 4. | 22 |
| 1970 | Gold Leaf Team Lotus | Lotus 49C | Ford V8 | RSA 13 |  | MON 1 | BEL Kesk. |  |  |  |  |  |  |  |  |  | 1. | 45 |
| 1970 | Gold Leaf Team Lotus | Lotus 72 | Ford V8 |  | ESP Kesk. |  |  |  |  |  |  |  |  |  |  |  | 1. | 45 |
| 1970 | Gold Leaf Team Lotus | Lotus 72C | Ford V8 |  |  |  |  | NED 1 | FRA 1 | GBR 1 | GER 1 | AUT Kesk. | ITA DNS | CAN  | USA   | MEX  | 1. | 45 |
Aiheesta muualla

Wikimedia Commonsissa on kuvia tai muita tiedostoja aiheesta .
Grand Prix Racing / Rindt (Arkistoitu – Internet Archive) (englanniksi)
Formula 1 -luokan kuljettajien maailmanmestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Japani  Tšekki 
Henkilöt:  Deutsche Biographie  DDB
Toyama-ryū

Toyama-ryū on japanilainen iaidō- eli miekanveto-koulukunta, joka perustettiin japanilaisessa Toyaman sotilaskoulussa (Toyama Gakko) vuonna 1925 ja oli tarkoitettu Japanin armeijan ja laivaston upseerien miekkailutaitojen harjoittamiseen. Toyama-ryū poikkeaa muista iaidō-koulukunnista siten, että sen kaikki iai-katat tehdään seisaaltaan. Useimmissa muissa koulukunnissa monet katat aloitetaan perinteisistä polvi-istunta-asennoista (seiza tai tate hiza). Toyama-ryūn kuuluisin pääopettaja oli japanilainen sotilas ja budo-mestari Nakamura Taizaburo (1912 Yamagatan prefektuuri - 2003).
Ródoksen vanhakaupunki

| Ródoksen keskiaikainen kaupunki |
| --- | --- |
 Ritareiden katua vanhankaupungin Collachiumissa.
Maailmanperintökohde
Sijainti:  Ródoksen kaupunki, Ródos, Etelä-Egean saaret, Kreikka  36°26′42″N, 28°13′32″E
Kriteerit:  II, IV, V
Tunnusnumero:  493
Valintahistoria
Valintavuosi:  1988
 Ródoksen vanhakaupunki
Ródoksen vanhakaupunki (kreik. Παλιά Πόλη της Ρόδου, Paliá Póli tis Ródou) on Ródoksen kaupungin vanhakaupunki Ródoksen saarella Kreikassa. Se on Unescon maailmanperintökohde nimellä Ródoksen keskiaikainen kaupunki (Μεσαιωνική Πόλη Ρόδου, Mesaionikí Póli Ródou).
Ródoksen vanhakaupunki on Kreikan parhaiten säilynyt keskiaikainen linnoituskaupunki. Se on syntynyt pääosin vuosina 1309–1522, jolloin se toimi Johanniittain ritarikunnan merkittävänä keskuksena. Vanhankaupungin alueella on myös muun muassa antiikin aikaisia raunioita, bysanttilaisaikaisia kirkkoja sekä osmaniaikaisia moskeijoita. Merkittävimpiin rakennuksiin ja rakennelmiin lukeutuvat Suurmestarin palatsi, Ritareiden katu goottilaistyylisine taloineen sekä hyvin säilynyt linnoitusmuuri.
Historia

Ródoksen kaupunki perustettiin antiikin aikana Rhodoksen nimellä. Tuolloisen kaupungin itäosa sijaitsi myöhemmän vanhankaupungin alueella. Suurmestarin palatsin paikalla sijaitsi antiikin aikaisen kaupungin alempi akropolis, mukaan lukien Heliokselle omistettu temppeli. Antiikin aikaisiin löydöksiin vanhankaupungin alueelta lukeutuvat muun muassa Afroditen temppeli ja kaupunginmuurien osat.
Kaupunki säilyi olemassa läpi bysanttilaisen kauden, vaikkakin taantuneena. Ródoksen kaupunki nousi uuteen kukoistukseen, kun Johanniittain ritarikunta saapui saarelle vuonna 1309 sen jälkeen kun se oli menettänyt aiemman tukikohtansa Akkon Palestiinassa. Johanniitat tekivät kaupungista keskuspaikkansa, ja Suurmestarin palatsi rakennettiin nimensä mukaisesti ritarikunnan suurmestarille. Kaupunki rakennettiin vahvaksi linnoitukseksi kestämään piirityksiä, ja keskiajan lopulla se oli itäisen Välimeren alueen merkittävimpiä linnoituksia.
Osmanit saivat kaupungin ja koko Ródoksen saaren haltuunsa vuonna 1522 kuuden kuukauden piirityksen jälkeen. Myöhemmin Ródos tuli italialaisvallan alle. Nykyisin vanhankaupungin alueella asuu noin 6 000 henkeä. Vanhakaupunki liitettiin Unescon maailmanperintöluetteloon vuonna 1988.
Osat

Ródoksen vanhakaupunki jakaantuu kahteen pääosaan, jotka ovat pohjoisosassa sijaitseva yläkaupunki Collachium (kreik. Kollákio, Κολλάκιο) eli Kástro (Κάστρο), joka käsittää ritarikorttelit ja edustaa pääosin goottilaista arkkitehtuuria, sekä sen etelä- ja kaakkoispuolella oleva alakaupunki Burg (kreik. Boúrgko, Μπούργκο) eli Chóra (Χώρα), jossa on lisäksi osmanivallan aikaista rakentamista moskeijoineen ja kylpylöineen sekä myös bysanttilaisaikaisia kirkkoja. Koko vanhakaupunki on ympäröity massiivisilla linnoitusmuureilla ja vallihaudalla. Yläkaupunki oli erotettu alakaupungista omalla muurillaan.
Osat > Yläkaupunki eli Collachium

Collachiumina tunnettu yläkaupunki sijaitsi vanhankaupungin pohjoisosassa. Se on kokonaan Johanniittojen rakentama, ja siellä sijaitsivat ritarikunnan hallinto- ja asuintilat. Collachiumin huomattavin rakennus on ritarikunnan päämaja, Suurmestarin palatsi. Se rakennettiin uudelleen italialaiskaudella. Collachiumin pääkatu on itä-länsisuuntainen Ritareiden katu (Odós Ippotón), joka lukeutuu maailman parhaiten säilyneiden keskiaikaisten katujen joukkoon.
Jokaisella ritarikunnan seitsemällä kansakunnalla tai ”kielellä” (lingua) oli Collachiumissa oma talonsa. Ritareiden kadun varrella sijaitsevat Italian, Ranskan, Espanjan ja Provencen talot, jotka edustavat goottilaistyylistä kaupunkirakentamista. Hieman pohjoisempana sijaitsi Auvergnen talo. Niiden lähellä sijaitsee Plateía Argyrokástrou -aukio. Aukiolla on myös 1300-luvulta peräisin oleva rakennus, Armeria, joka todennäköisesti toimi ritarikunnan alkuperäisenä hospitaalina eli sairaalana 1300-luvulla. Sittemmin rakennuksessa säilytettiin aseita ja nykyisin siinä toimivat koristetaiteen museo sekä Dodekanesian arkeologisen eforaatin arkisto. Collachiumin koillislaidalla sijaitsee Plateía Sýmis -aukio (”Sýmin aukio”), jossa sijaitsevat antiikin aikaisen Afroditen temppelin rauniot.
Vuosina 1440–1489 rakennettiin uusi hospitaali, joka sijaitsee Ritareiden kadun eteläpuolella sen itäpäässä. Siinä toimii nykyisin Ródoksen arkeologinen museo. Sen vieressä olevalla Plateía Mouseíou -aukiolla (”Museon aukio”) sijaitsee Englannin talo, joka rakennettiin alun perin 1400-luvulla ja uudelleen italialaiskaudella. Aukiolla on Linnan Neitsyt Marian kirkko (Panagía tou Kástrou), jonka rakennustyöt aloitettiin bysanttilaisella kaudella, mutta valmiiksi kirkko tuli johanniittain kaudella. Kirkko oli alun perin roomalaiskatolinen, mutta osmanien otettua saaren haltuunsa siitä tehtiin moskeija. Nykyisin kirkossa toimii jälkibysanttilaisen kauden uskonnollisen taiteen museo.
Erillinen muuri erotti yläkaupungin sen etelänpuolisesta alakaupungista. Muuri sai alkunsa Suurmestarin palatsin lounaiskulmalta ja kulki kohti etelää nykyisen Orféos-kadun itäpuolta Kellotornille. Sieltä se kulki kohti itää suunnilleen nykyisten Theofilískou- ja Agisándrou-katujen pohjoispuolisesti, ja yhtyi kaupunginmuuriin Arnardon portin eteläpuolella.
Osat > Yläkaupunki eli Collachium > Rakennukset ja rakennelmat

Yläkaupungin rakennuksia ovat muun muassa:
Suurmestarin palatsi
Hospitaali, nykyinen arkeologinen museo
Ritareiden katu
Kansallisuuksien (lingua ) majatalot (auberge )
Auvergnen talo
Englannin talo
Espanjan talo
Italian talo
Provencen talo
Ranskan talo
Saksan talo
Pyhän Johanneksen loggia, Ritareiden kadun länsipäässä
Pyhän Johanneksen katedraali (tuhoutunut)
Kellotorni
Madrasa
Osat > Alakaupunki eli Burg

Collachiumin eteläpuolella sijaitsee alakaupunki Burg eli Chóra, jossa sijaitsevat turkkilaiset ja juutalaiset korttelit. Vuoden 1522 osmanivalloituksen jälkeen vain osmanit ja juutalaiset saivat asua muurien sisäpuolella. Alueella on paljon kirkkoja, joista monet ovat alkuperältään bysanttilaisaikaisia.
Odós Sokrátous -kadun (”Sokrateen katu”) päässä sijaitsee alakaupungin pääaukio Plateía Ippokrátous (”Hippokrateen aukio”), jonka keskellä on Castellanian eli Sintrivánin suihkukaivo pienine minareetteineen. Aukion laidalla on Castellania-niminen rakennus, joka toimi johanniittain pörssinä ja oikeustalona. Nykyään rakennuksessa toimivat kaupunginarkisto ja -kirjasto. Alakaupungin muita keskiaikaisia rakennuksia ovat muun muassa Arkkipiispan palatsi ja Pyhän Katariinan hospitaali.
Osmanikaudella vanhaankaupunkiin rakennettiin basaari ja kirkot muutettiin moskeijoiksi. Ródoksen siirtymistä osmanien haltuun juhlistettiin rakentamalla Suleimanin moskeija, joka valmistui vuonna 1523. Odós Ippodámou -kadulle valmistui vuonna 1794 Ahmet Hamuzin kirjasto, jossa on persian- ja arabiankielisiä käsikirjoituksia sekä 1400- ja 1500-luvulta peräisin olevia käsin kirjoitettuja Koraaneita. Turkkilaisen korttelin Plateía Aríonos -aukiolla sijaitsevat Mustafa Paššan moskeija sekä Mustafa Paššan hamam.
Ródoksen vanhankaupungin juutalaiskortteli sijaitsee turkkilaiskorttelista itään. Juutalaiskorttelin Plateía Evraíon Martýron -aukio (Juutalaisten marttyyrien aukio) on nimetty sen muistoksi, kun saksalaissotilaat veivät Ródokselta ja Kosilta vuonna 1944 yhteensä 2 100 juutalaista Auschwitzin keskitysleirille. Juutalaiskorttelin Odós Dosiádou -kadun varressa sijaitsee 1500-luvulla valmistunut Kahal Shalomin synagoga.
Osat > Alakaupunki eli Burg > Rakennukset ja rakennelmat

Alakaupungin rakennuksia ovat muun muassa:
Arkkipiispan palatsi
Bysanttilainen museo
Castellania
Pyhän Katariinan hospitaali
Arkkienkeli Mikaelin kirkko (Archángelos Michaíl)
Burgin Neitsyt Marian kirkko (Panagía tou Boúrgkou)
Linnan Neitsyt Marian kirkko (Panagía tou Kástrou)
Pyhien apostolien kirkko (Ágioi Apóstoloi)
Pyhien Theodorosten kirkko (Ágioi Theódoroi)
Pyhän Artemioksen kirkko (Ágios Artémios)
Pyhän Athanasioksen kirkko (Ágios Athanásios)
Pyhän Fanurioksen kirkko (Ágios Fanoúrios)
Pyhän Georgioksen kirkko (Ágios Geórgios)
Pyhän Katariinan kirkko (Agía Aikateríni)
Pyhän Kolminaisuuden kirkko (Agía Triáda), Plateía Nafsikás -aukio
Pyhän Kolminaisuuden kirkko (Agía Triáda), Ritareiden katu
Pyhien Konstantinoksen ja Helenan kirkko (Ágioi Konstantínos ja Eléni)
Pyhän Kyriaken kirkko (Agía Kyriakí)
Pyhän Markuksen kirkko (Ágios Márkos)
Pyhän Nikolaoksen kirkko (Ágios Nikólaos)
Pyhän Paraskevan kirkko (Agía Paraskeví)
Pyhän Spyridonin kirkko (Ágios Spyrídonas)
Ahmet Hamuzin kirjasto
Hamza Bein moskeija
Ibrahim Paššan moskeija
Mehmet Agan moskeija
Mustafa Paššan moskeija
Recep Paššan moskeija
Suleimanin moskeija
Juutalainen museo
Kahal Shalomin synagoga
Osat > Linnoitusmuurit

Vanhaakaupunkia ympäröi neljä kilometriä pitkä linnoitusmuuri. Johanniittain aikaiset muurit rakennettiin osittain bysanttilaisaikaisten muurien päälle. Niitä uusittiin ja parannettiin usein 1300–1500-lukujen aikana, loppuvaiheessa niin, että ne soveltuivat myös tykistösotaan. Muurit ovat yhä nykyisinkin alkuperäisessä asussaan lukuun ottamatta italialaisvallan aikana tehtyjä lisäportteja ja muutoksia. Portteja muutettiin muun muassa niin, että niistä mahtui kulkemaan autoilla.
Muurin portit, tornit ja bastionit ovat (myötäpäivään alkaen Suurmestarin palatsilta):
Pyhän Pietarin torni
Vapauden portti (vuodelta 1924)
Pyhän Paavalin torni
Pyhän Paavalin portti
Naillacin torni (säilynyt vain jalusta)
Arsenaalin portti
Arnardon (Arnauldin) portti
Meriportti
Satamaportti eli Neitsyt Marian portti (vuodelta 1924)
Pyhän Katariinan portti eli Myllyportti
Ranskan torni eli Myllytorni
Akantian (Akandian) bastioni
Italian portti eli Akantian (Akandian) portti (vuodelta 1924)
Italian torni
Pyhän Johanneksen torni
Pyhän Johanneksen portti eli Punainen portti (Porta Rosa)
Pyhän Athanasioksen portti
Neitsyt Marian torni
Espanjan torni
Pyhän Yrjön torni
D'Amboisen portti
Pyhän Antonioksen portti
Tykistöportti
Naillacin torni ja Ranskan torni sijaitsivat sataman lännen- ja idänpuoleisen aallonmurtajan päissä. Sataman pohjoiseen suuntautuneen, Mandrákin sataman itäpuolella olevan aallonmurtajan päässä sijaitsee Pyhän Nikolaoksen linnoitus. Samalla paikalla sijaitsi mahdollisesti antiikin aikana Rhodoksen kolossi.
Osat > Antiikin aikaiset löydökset

Vanhankaupungin alueen merkittävimpiä antiikin aikaisia löydöksiä ovat:
Afroditen temppeli
Agora
Hellenistiset kaupunginmuurit
Aiheesta muualla

Kuvia tai muita tiedostoja aiheesta Ródoksen keskiaikainen kaupunki Wikimedia Commonsissa
Unescon maailmanperintökohteet Kreikassa
Aigain (nyk. Vergína) arkeologinen alue
Apollon Epikurioksen temppeli Bassaissa
Asklepioksen pyhäkkö Epidauroksessa
Ateenan Akropolis
Athosvuori
Dafnín, Ósios Loukáksen ja Chíoksen Néa Monín luostarit
Delfoin arkeologinen alue
Delos
Filippoin arkeologinen alue
Korfun vanhakaupunki
Metéora
Mykenen ja Tirynsin arkeologiset alueet
Mystraksen arkeologinen alue
Olympian arkeologinen alue
Pátmoksen Chóran kylä, Johannes Teologin luostari ja Ilmestyskirjaluola
Ródoksen keskiaikainen kaupunki
Sámoksen Pythagóreio ja Heraion
Thessalonikin varhaiskristilliset ja bysanttilaiset muistomerkit
Zagórin kulttuurimaisema
Ródoksen kellotorni.
Suurmestarin palatsin pääportti.
Provencen talo.
Ródoksen vanhankaupungin alakaupunkia, vasemmalla Suleimanin moskeija.
Plateía Ippokrátous -aukiota sekä Castellenia-rakennus ja Castellanian suihkukaivo.
Pyhän Kolminaisuuden kirkko (Agía Triáda), joka on toiminut myös Dolaplin moskeijana.
Ródoksen vanhankaupungin linnoitteita niiden luoteiskulmassa.
Kaavakuva Ródoksen linnoitusmuureista ja niiden porteista.
Roukko

Roukko on Valkeakosken 6. kaupunginosa pohjoisosassa kaupunkia keskustan välittömässä läheisyydessä.
Asutus on muodostunut etupäässä 1950-luvun rintamamiesasumisella. Roukossa on myös kerrostaloja. Roukonperän pienalue onkin uudempaa ja kaukaisempaaselvennä. Roukko on alueena erittäin mäkistä ja luonnonläheistä.
Roukon kylä

Roukko on myös yksi Sääksmäen vanhoista kylistä. Roukon kylä on sijainnut Lotilanjärven pohjoispäässä nykyisen 7. kaupunginosan rajalla. Se on kuulunut isossajaossa samaan jakokuntaan Lotilan kartanon ja Vanajaveden Rauttunselän rannalla sijaitsevien Annilan ja Salon kylien kanssa.
Valkeakosken nykyisistä kaupunginosien ulkopuolisista asuinalueista Roukon maarekisterikylään kuuluu  kaupungin koillislaidalla sijaitseva Vanhakylä. Viuhan tavoin Vanhakylä on rakennettu pääosin 1940-luvulla. Vanhankylän koillisosaan rakennettiin Lintulan lähiö, jossa pidettiin vuoden 2009 Asuntomessut.
HMS Rother (1904)

| HMS Rother |
| --- | --- |

Aluksen vaiheet
Rakentaja:  Palmers Shipbuilding and Iron Company, Yarrow
Kölinlasku:  23. maaliskuuta 1903
Laskettu vesille:  5. tammikuuta 1904
Palveluskäyttöön:  toukokuu 1905
Poistui palveluskäytöstä:  1919
Loppuvaihe:  myyty romutettavaksi 23. heinäkuuta 1919
Tekniset tiedot
Uppouma:  550 t 620 t (max)
Pituus:  70,10 m (kokonaispituus)
Leveys:  7,16 m
Syväys:  2,97 m
Koneteho:  7 000 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Rother oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Valmistus

Alus tilattiin Palmers Shipbuilding and Iron Companyltä Yarrowista osana vuosien 1902-1903 laivasto-ohjelmaa ja sen köli laskettiin 23. maaliskuuta 1903. Alus laskettiin vesille 5. tammikuuta 1904 ja se valmistui toukokuussa 1905.
Palvelus

Alus myytiin romutettavaksi 23. heinäkuuta 1919 T. W. Wardille.
Rooman–Parthian sota (40 eaa.–33 eaa.)

Rooman–Parthian sota käytiin vuosina 40–33 eaa. Sotaa edelsi roomalaisten tappio parthialaisia vastaan Carrhaen taistelussa vuonna 53 eaa. Julius Caesar oli suunnitellut sotaretkeä Parthiaa vastaan, mutta hänet murhattiin ennen sen alkamista. Triumviri Marcus Antonius alkoi valmistella hyökkäystä Parthiaa vastaan vuonna 41 eaa., mutta parthialaiset hyökkäsivät ennen kuin Antonius oli valmis. Lyötyään parthialaiset takaisin Antonius hyökkäsi syvälle Parthian alueelle, mutta kärsi raskaan tappion. Antoniuksen oli luovuttava Parthian sotaretkestä koska hänen ja Octavianuksen välinen sota syttyi jälleen. Rauha Rooman ja Parthian välillä solmittiin vasta Augustuksen noustua keisariksi.